ಅಣ್ಣಾತೆ ಸಿನಿಮಾ ಯಶಸ್ಸಿಗಾಗಿ 1 ರೂ.ಗೆ ದೋಸೆ ಮಾರಿದ ಅಭಿಮಾನಿ!

ಚೆನ್ನೈ: ತಮಿಳು ಸೂಪರ್‌ಸ್ಟಾರ್‌ ರಜನಿಕಾಂತ್‌ ಅಭಿನಯದ ಸಿನಿಮಾ “ಅಣ್ಣಾತೆ” ಗುರುವಾರ ತೆರೆಕಂಡಿದ್ದು, ಚಿತ್ರ ಯಶಸ್ಸು ಕಾಣಲೆಂದು ಪ್ರಾರ್ಥಿಸಿ ಅಭಿಮಾನಿಯೊಬ್ಬರು ತಮ್ಮ ಅಂಗಡಿಯಲ್ಲಿ ದೋಸೆಯನ್ನು 1 ರೂ.ಗೆ ಮಾರಿದ್ದಾರೆ.

ತಮಿಳುನಾಡಿನ ತ್ರಿಚಿ ಜಿಲ್ಲೆಯ ರಜನಿ ಅಭಿಮಾನಿಗಳ ಬಳಗದ ಕಾರ್ಯದರ್ಶಿಯಾಗಿರುವ ಕರ್ಣನ್‌ ತಮ್ಮ ಅಂಗಡಿಯಲ್ಲಿ ದೋಸೆಯನ್ನು 1 ರೂಪಾಯಿಗೆ ಮಾರಾಟ ಮಾಡಿದ್ದಾರೆ. ದೋಸೆಗೆ “ಅಣ್ಣಾತೆ ದೋಸೆ” ಎಂದೇ ಹೆಸರಿಟ್ಟು ಮಾರುತ್ತಿದ್ದಾರೆ. ಆ ಮೂಲಕ ಸಿನಿಮಾ ಪ್ರಚಾರ ಮಾಡುತ್ತಿದ್ದಾರೆ. ಇದನ್ನೂ ಓದಿ: ಅವನೇ ಇಲ್ಲ, ದೂರು ಕೊಟ್ಟು ಏನು ಮಾಡೋದು: ಶಿವಣ್ಣ ಪ್ರಶ್ನೆ

ಹೆಚ್ಚೆಚ್ಚು ಮಂದಿ ಚಿತ್ರಮಂದಿರಗಳಿಗೆ ತೆರಳಿ ಸಿನಿಮಾ ನೋಡಲಿ. ಸಿನಿಮಾ ಹಿಟ್‌ ಆಗಲಿ ಎಂದು ರಜನಿಕಾಂತ್‌ ಅಭಿಮಾನಿ ಕರ್ಣನ್‌ ಹಾರೈಸಿದ್ದಾರೆ. ಇದನ್ನೂ ಓದಿ: ಫಾರಿನ್‍ನಲ್ಲಿ ದೀಪಾವಳಿ ಆಚರಿಸಿದ ಶಾಸ್ತ್ರಿ ಚೆಲುವೆ ಮಾನ್ಯ

ಅಣ್ಣಾತೆ ಸಿನಿಮಾ ಇಂದು ತೆರೆ ಕಂಡಿದೆ. ಸಿರುತೈ ಶಿವ ಸಿನಿಮಾ ನಿರ್ದೇಶನ ಮಾಡಿದ್ದಾರೆ. ಸಿನಿಮಾದಲ್ಲಿ ಖುಷ್ಬು, ಮೀನಾ, ಪ್ರಕಾಶ್‌ ರಾಜ್‌, ಸತೀಶ್‌ ಮತ್ತು ಸೂರಿ ಅಭಿನಯಿಸಿದ್ದಾರೆ.